2018 Adria Altea 542DK Severn Caravan: The Caravan Company
2018 Adria Altea 542DK Severn Caravan
Alloy Wheels, Blown Air Heating, Oven, Stereo
Caravan Reference Number: FC14458
Free Callback Request: 2018 Adria Altea 542DK Severn Caravan Albei ‘plaasmoordenaars’ wat ontsnap weer vas - Maroela Media
Albei ‘plaasmoordenaars’ wat ontsnap weer vas
Albei die vermeende moordenaars van die boer Dries Botha (57) wat in Desember ontsnap het, is nou weer aangekeer.
Felix Mlambo (26) is omstreeks 20:30 Sondagaand in Rietfontein in Noordwes weer in hegtenis geneem, het kapt. Sam Tselanyane, woordvoerder van die polisie, bevestig.
Dit kom nadat die ander vermeende moordenaar wat vroeër ontsnap het, Caiphus Shilenge (26), op 13 Februarie in die Kleinfontein-omgewing by Brits in hegtenis geneem is.
Botha het dae nadat hy op 4 Julie 2017 op sy kleinhoewe in die Kleinfontein-omgewing aangeval is, in ŉ hospitaal in Johannesburg aan sy wonde beswyk. Shilenge is in dieselfde omgewing in hegtenis geneem waar Botha vermoor is.
Shilenge en Mlambo het in Desember saam met nog vyf aangehoudenes daarin geslaag om uit die polisieselle op Hartbeespoort te ontsnap. Die polisie is steeds op soek na Henry Sithole (22) en Paul Samuel Mozite (24). Hulle word nie met die moord op Botha verbind nie.
Mlambo en Shilenge is twee van sewe verdagtes wat aangekla word van die moord op Botha in Julie 2017 op ŉ kleinhoewe naby Brits.
Dries Botha Noordwes plaasaanvalle
Vrou helder oordag op plaas aangeval
Rondloperleeu glo nie bedreiging vir dorp
Wat wou... · 8 maande gelede
Ek wil graag weet wat die MO was agter die aanval? Diefstal of moord of altwee?
Ek sou sê · 8 maande gelede
EK SÊ DIS MOORD!!
Hoekom sit julle plaasmoordenaars in aanhalings tekens?
Dit sal Interessant wees om te weet hoekom hulle so geweldadig is met sulke aanvalle – waarskynlik sodat hulle nie uitgeken kan word deur die slagoffers van die dade nie. Snaaks tog as een van die aanvallers geskiet word bel die slagoffers die polisie…
die moordenaars moes lankal gevonnis gewees het vir 50 jaar tronkstraf sonder kos
Bêre hulle baie diep en gooi die sleutels weg. Die samelewing het nie sulke skuim nodig nie.
As daai ontsnaptes weer moor het die SAPD bloed op hulle hande! Was die wat die onsnaptes laat ontsnap het vervolg?
Hou Hulle BINNE ???
Hou hulle asb in aanhouding by die plaaslike biblioteek en nie weer by die polisiestasie nie anders verdwyn hulle weer binnekort.
Darem snaaks dat daar so baie in aanhouding kan ontsnap. Wonder hoeveel omkoopgeld word betaal? Intussen betaal ons die mense wat hulle moet oppas se salarisse.